钦定古今图书集成/明伦汇编/宫闱典/第010卷 > 《谢兼侍读表》前人
## 钦定古今图书集成/明伦汇编/宫闱典/第010卷 > 《谢兼侍读表》前人

臣轼言：“今月四日，伏奉诰命，除臣兼侍读者。用非其
分，宠至若惊，满溢之忧，逡巡莫避。臣某诚惶诚恐，顿
首顿首。伏念臣与弟辙，同登进士，并擢贤科。内外分
掌于制书，先后迭居于翰苑。今臣以经史入侍，司言
行于中；辙以丞辖立朝，督纲条于外。恭承明诏，不许
固辞。以为兄弟之同升，自是朝廷之盛事。承明三入”，
仅比古人；《大雅》一门，无惭《旧史》。人非木石，恩重丘山。
恭惟太皇太后陛下，明极照临，“忧深付托。欲为社稷
之卫，莫如臣仆之贤。以帝尧之哲，而甚畏于壬人；以
孔子之圣，而思见于狷者。”致兹选擢，骤及迂愚。臣敢
不淬励初心，激昂晚岁。誓坚必死之节，少报不赀之
恩。